ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
জৈব প্রযুক্তি দপ্তর মুম্বাইয়ের টাটা হাসপাতালে এসিটিআরইসি-তে প্রথম সিএআর-টি কোষ চিকিৎসা পদ্ধতি প্রয়োগে সাহায্য করেছে
নয়াদিল্লী, ৮ জুন, ২০২১
ক্যান্সারের চিকিৎসায় কাইমেরাক অ্যান্টিজেন রিসেপটর টি-সেল  থেরাপি অত্যন্ত গুরুত্বপূর্ণ। সারা বিশ্বজুড়ে মূলত যেসব রোগী লিম্ফোসাইটিক লিউকোমিয়ার চূড়ান্ত পর্যায়ে আক্রান্ত তাদের ওপর এই থেরাপি প্রয়োগ করে ভালো ফল পাওয়া গেছে। ক্যান্সার আক্রান্তদের জন্য এই প্রযুক্তি গুরুত্বপূর্ণ হলেও ভারতে বর্তমানে এই প্রযুক্তি প্রয়োগ হয়না। একজন রোগীর সিএআর-টি কোষ চিকিৎসায় ৩-৪ কোটি টাকা ব্যয় হয়। আর তাই দেশীয় প্রযুক্তি ব্যবহার করে এই চিকিৎসা করানোর ওপর গুরুত্ব দেওয়া হচ্ছে।
সিএআর-টি কোষ প্রযুক্তিকে ক্যান্সার চিকিৎসা সহ অন্যান্য অসুখের নিরাময়ে ব্যবহার করার জন্য জৈব প্রযুক্তি দপ্তর এবং বাইরেক গত ২ বছর ধরে বিভিন্ন সংস্থার কাছ থেকে প্রস্তাব চেয়েছে।
ভারতে ক্যান্সার চিকিৎসার জন্য প্রথমবারের মত সিএআর-টি কোষ চিকিৎসা ব্যবস্থা বা জিন থেরাপির প্রয়োগ চৌঠা জুন করা হোল। টাটা মেমোরিয়াল হাসপাতাল এবং বম্বে আইআইটি যৌথভাবে এসিটিআরইসি-তে বোন ম্যারো প্রতিস্থাপনের কাজ করেছে। বম্বে আইআইটি-র জৈব বিজ্ঞান ও জৈব প্রযুক্তি দপ্তর এই সিএআর-টি কোষগুলি তৈরি করেছে।
এই উদ্যোগে বাইরেক-পিএসিই প্রকল্প সাহায্যের হাত বাড়িয়ে দিয়েছে। ন্যাশনাল বায়ো-ফার্মা মিশনের অধীনে জৈব প্রযুক্তি দপ্তর এবং বাইরেক সিএআর-টি উৎপাদন করে সেটির ১/২ পরীক্ষামূলকভাবে চিকিৎসার কাজে ব্যবহার করেছে। ভারতে চিকিৎসার কাজে জিন থেরাপির প্রয়োগ এই প্রথম। বম্বে আইআইটি-র নির্দেশক ডঃ শুভাশিষ চৌধুরী জানিয়েছেন তাঁদের প্রতিষ্ঠান এবং দেশ এক গুরুত্বপূর্ণ সাফল্য অর্জন করল। ক্যান্সার চিকিৎসায় এটি অত্যন্ত জটিল একটি পদ্ধতি। ন্যাশনাল বায়ো-ফার্মা মিশন লেন্টিভাইরাল ভেক্টর তৈরি করার কাজে সাহায্য করেছে। এরপর সেখান থেকে সংশোধিত টি-সেলকে মানব শরীরে প্রবেশ করানো হয়েছে। লিম্ফোসাইটিক লিউকোমিয়া, মাল্টিপল মায়েলোমা, গ্লিব্লাস্টোমা, হেপাটোসেলুলার কারসেনোমা-র মতো অসুখে সিএআর-টি কোষ প্রযুক্তি প্রয়োগ যথেষ্ট গুরুত্বপূর্ণ।
CG/CB/NS
(Visitor Counter : 268
স্বরাষ্ট্র মন্ত্রক
লকডাউনের পর নির্মাণ শিল্পসংস্থার উৎপাদন শুরু করার ব্যাপারে কেন্দ্রীয় স্বরাষ্ট্র মন্ত্রকের এনডিএমএ-র নির্দেশাবলী
নতুনদিল্লি, ১১মে, ২০২০
লকডাউনের পর নির্মাণ শিল্প সংস্থাগুলির উৎপাদন প্রক্রিয়া পুনরায় শুরু করার ব্যাপারে কেন্দ্রীয় স্বরাষ্ট্র মন্ত্রক ২০০৫ সালের বিপর্যয় ব্যবস্থাপনা আইনের আওতায় বিস্তারিত নির্দেশাবলী প্রকাশ করেছে।
কোভিড-১৯ এর মোকাবিলার জন্য দেশ জুড়ে ২৫শে মার্চ লকডাউন জারী হয়েছিল। এখন ধীরে ধীরে কোনো কোনো অঞ্চল থেকে লকডাউন তুলে নেওয়ায় পর জাতীয় বিপর্যয় ব্যবস্থাপনা কর্তৃপক্ষ কিছু কিছু অর্থনৈতিক কাজকর্ম শুরু করার ক্ষেত্রে অনুমতি দিয়েছে। এ বিষয়ে পয়লা মে 1-29/2020-PP এবং 40- 3/2020-DM-I- দুটি নির্দেশ জারী করা হয়।
লকডাউনের ফলে শিল্প সংস্থাগুলিতে কাজ কর্ম বন্ধ থাকায় কোথাও কোথাও নির্দিষ্ট নিয়মাবলী হয়ত মেনে চলা হয় নি। এর ফলে নির্মাণ শিল্পের পাইপলাইন, ভালভে রাসায়নিক পদার্থ জমে থাকার সম্ভাবনা রয়েছে যা ঝুঁকির ব্যাপার। মজুত রাখার জায়গাতেও বিপদজনক ও জ্বলনশীল পদার্থ জমে থাকতে পারে।
জাতীয় বিপর্যয় ব্যবস্থাপনা কতৃপক্ষ তাই ২০০৭ সালের রসায়নিক বিপর্যয় সংক্রান্ত নির্দেশাবলী, ২০০৯ সালের রসায়নিক  বিপর্যয় সংক্রান্ত ব্যবস্থাপনা নির্দেশাবলী, ২০১০ সালের পিওএল ট্যাঙ্কারে পরিবহণের জন্য নিরাপত্তার নিয়মাবলী এবং ১৯৮৯ সালের পরিবেশ রক্ষা আইনের আওতায় বিপদজনক রাসায়নিক সামগ্রী উৎপাদন, সঞ্চয় ও আমদানীর বিষয়ে নিয়মাবলী যথাযথ ভাবে মেনে চলার নির্দেশ দিয়েছে।
যারা বৈদ্যুতিক, নানা যন্ত্রপাতি ও রাসায়নিক সামগ্রী রক্ষণাবেক্ষণের কাজ করেন তাঁদের বিভিন্ন জ্বালানী বা শক্তির উৎসের বিষয়ে সতর্ক থাকতে বলা হয়েছে। বিশেষ করে ইঞ্জিনিয়ার বা কারিগরদের ভারী শিল্পের যন্ত্রপাতির বিষয়ে সাবধানতা অবলম্বন করতে বলা হয়েছে। কারণ দীর্ঘ দিন ব্যবহার বা রক্ষণাবেক্ষণ না করার ফলে সেগুলি সমস্যার কারণ হয়ে উঠতে পারে।
জ্বলনশীল তরল ও গ্যাসীয় পদার্থ, খোলা তার, কনভেয়ার বেল্ট, স্বয়ংক্রিয় নানা যন্ত্রপাতির ক্ষেত্রেও সতর্ক থাকতে পরামর্শ দেওয়া হয়েছে। কারণ এগুলি থেকে বিপদ দেখা দিতে পারে। সফল ভাবে কোন ইউনিট চালু করার পরও সংশ্লিষ্ট কতৃপক্ষকে কোন অযাচিত বিপদের বিষয়ে সতর্ক থাকতে বলা হয়েছে।
রাজ্য সরকারগুলিকে বিপর্যয় ব্যবস্থাপনা সক্রিয় রাখার জন্য নিশ্চিত করতে বলা হয়েছে। কোথাও কোন সমস্যা বা বিপত্তি দেখা দিলে যেন তৎক্ষণাৎ ব্যবস্থা নেওয়া যায় সে বিষয়ে পরামর্শ দেওয়া হয়েছে।
বিস্তারিত এই নির্দেশাবলীটি পড়ার জন্য নীচের লিঙ্কে ক্লিক করুন -
https://static.pib.gov.in/WriteReadData/userfiles/MHA%20Detailed%20Guidelines%20for%20manufacturing%20industries.pdf
(CG/CB
শ্রমওকর্মসংস্থানমন্ত্রক
বিশ্বকর্মা রাষ্ট্রীয় পুরস্কার এবং ২০১৬-র জাতীয় সুরক্ষা পুরস্কার প্রদান অনুষ্ঠান আগামী ১৭ সেপ্টেম্বর
নয়াদিল্লি, ১৪ সেপ্টেম্বর, ২০১৮
কেন্দ্রীয় শ্রম ও কর্মসংস্থান প্রতিমন্ত্রী শ্রী সন্তোষ কুমার গাঙ্গোয়ার আগামী ১৭ তারিখ, সোমবার নতুন দিল্লীর ডঃ আম্বেদকর আন্তর্জাতিক কেন্দ্রে আয়োজিত এক অনুষ্ঠানে বিশ্বকর্মা রাষ্ট্রীয় পুরস্কার এবং ২০১৬-র জাতীয় সুরক্ষা পুরস্কার প্রদান করবেন। উল্লেখ করা যেতে পারে মন্ত্রক ১৯৬৫ সাল থেকে বিশ্বকর্মা রাষ্ট্রীয় পুরস্কার  এবং জাতীয় সুরক্ষা পুরস্কার প্রদান করে আসছে।
বিশ্বকর্মা রাষ্ট্রীয় পুরস্কার একটি সংস্থার গুণগত মান, উৎপাদনশীলতা ও কর্মক্ষেত্রের পরিবেশের উন্নতিতে সহায়ক একজন কর্মী বা কর্মীগোষ্ঠীর প্রদত্ত প্রস্তাবগুলিকে কাজে লাগিয়ে সামগ্রিক ব্যবস্থায় লক্ষ্যণীয় পরিবর্তন আনার স্বীকৃতিস্বরূপ দেওয়া হয়। এবার ২৮টি রাষ্ট্রীয় বিশ্বকর্মা পুরস্কার প্রদান করা হবে। পুরস্কারস্বরূপ নগদ অর্থ দেওয়া হবে। এছাড়াও, তিনটি শ্রেণীতে বুদ্ধিমত্তা শংসাপত্র প্রদান করা হবে। ‘এ’ শ্রেণী বিভাগে ৭৫ হাজার টাকা করে পাঁচটি পুরস্কার; ‘বি’ শ্রেণী বিভাগে ৫০ হাজার টাকার করে আটটি পুরস্কার এবং ‘সি’ শ্রেণী বিভাগে ২৫ হাজার টাকা করে ১৫টি পুরস্কার দেওয়া হবে।
জাতীয় সুরক্ষা পুরস্কার আণবিক শক্তি নিয়ন্ত্রণ পর্ষদের আওতায় সুরক্ষার ক্ষেত্রে অসাধারণ সাফল্য দেখিয়েছে এমন সেরা শিল্পসংস্থা, নির্মাণ ক্ষেত্র, বন্দর ও সংশ্লিষ্ট প্রতিষ্ঠানগুলিকে দেওয়া হয়। ২০১৬ সালে জাতীয় সুরক্ষা ক্ষেত্রে অসাধারণ সাফল্য অর্জনের জন্য মোট ১২৮টি পুরস্কার দেওয়া হচ্ছে। এর মধ্যে প্রথম স্থানাধিকারী হিসেবে ৭৬টি এবং দ্বিতীয় স্থানাধিকারী হিসেবে ৫২টি পুরস্কার দেওয়া হবে। উল্লেখ করা যেতে পারে যে, প্রতি বছর ১৭ই সেপ্টেম্বর বিশ্বকর্মা দিবস উপলক্ষে বিশ্বকর্মা রাষ্ট্রীয় পুরস্কার ও জাতীয় সুরক্ষা পুরস্কার প্রদান করা হয়ে থাকে।
SSS/BD/DM/….
(Visitor Counter : 115
অর্থমন্ত্রক
রাজস্ব ঘাটতি খাতে ১৪টি রাজ্যকে সপ্তম কিস্তির অনুদান বাবদ ৭,১৮৩ কোটি ৪২ লক্ষ টাকা দেওয়া হল
২০২২-২৩ অর্থ বছরে রাজ্যগুলিকে এবাবদ দেয় মোট অনুদানের পরিমাণ দাঁড়াবে ৮৬,২০১ কোটি টাকা
নয়াদিল্লি, ৬ অক্টোবর ২০২২
পঞ্চদশ অর্থ কমিশনের সুপারিশ অনুসারে কেন্দ্রীয় অর্থ মন্ত্রকের ব্যয় বিষয়ক দপ্তর দেশের ১৪টি রাজ্যের অনুকূলে ৭,১৮৩ কোটি ৪২ লক্ষ টাকার রাজস্ব ঘাটতি খাতে অনুদান মঞ্জুর করেছে। এটি হল ক্ষমতার বিকেন্দ্রিকরণ ব্যবস্থার আওতায় রাজস্ব ঘাটতি খাতে দেয় অনুদানের সপ্তম কিস্তি।
উল্লেখ্য, ঐ ১৪টি রাজ্যকে ২০২২-২৩ অর্থ বছরে ৮৬,২০১ কোটি টাকার রাজস্ব ঘাটতি খাতে অনুদান দেওয়ার সুপারিশ করেছে পঞ্চদশ অর্থ কমিশন। ১২টি সমান কিস্তিতে এই অনুদান দেওয়া হয়ে থাকে কেন্দ্রীয় ব্যয় সংক্রান্ত দপ্তরের পক্ষ থেকে। এ বছরের অক্টোবরে সপ্তম কিস্তি মঞ্জুর করার ফলে ২০২২-২৩ অর্থ বছরে ঐ রাজ্যগুলিকে প্রদত্ত মোট অনুদানের পরিমাণ দাঁড়াল ৫০,২৮৩ কোটি ৯২ লক্ষ টাকা। উল্লেখ্য, সংবিধানের ২৭৫ নং অনুচ্ছেদের আওতায় রাজ্যগুলিকে রাজস্ব ঘাটতি খাতে এই অনুদান দেওয়া হয়ে থাকে।
পঞ্চদশ অর্থ কমিশন ২০২২-২৩ অর্থ বছরে যে রাজ্যগুলির অনুকূলে রাজস্ব ঘাটতি খাতে অনুদান দেওয়ার সুপারিশ করেছে সেগুলি হল – অন্ধ্রপ্রদেশ, আসাম, হিমাচল প্রদেশ, কেরল, মণিপুর, মেঘালয়, মিজোরাম, নাগাল্যান্ড, পাঞ্জাব, রাজস্থান, সিকিম, ত্রিপুরা, উত্তরাখণ্ড এবং পশ্চিমবঙ্গ।
রাজস্ব ঘাটতি খাতে ২০২২-২৩ অর্থ বছরে এ পর্যন্ত প্রদত্ত অনুদানের রাজ্যভিত্তিক একটি তালিকা এখানে দেওয়া হল :
|
|
ক্রমিক সংখ্যা
|
|
রাজ্য
|
|
অক্টোবর, ২০২২-এ মঞ্জুরিকৃত সপ্তম কিস্তির পরিমাণ
|
|
২০২২-২৩ অর্থ বছরে এ পর্যন্ত মঞ্জুরিকৃত অনুদানের পরিমাণ
|
|
১
|
|
অন্ধ্রপ্রদেশ
|
|
৮৭৯.০৮
|
|
৬১৫৩.৫৮
|
|
২
|
|
আসাম
|
|
৪০৭.৫০
|
|
২৮৫২.৫০
|
|
৩
|
|
হিমাচল প্রদেশ
|
|
৭৮১.৪২
|
|
৫৪৬৯.৯২
|
|
৪
|
|
কেরালা
|
|
১০৯৭.৮৩
|
|
৭৬৮৪.৮৩
|
|
৫
|
|
মণিপুর
|
|
১৯২.৫০
|
|
১৩৪৭.৫০
|
|
৬
|
|
মেঘালয়
|
|
৮৬.০৮
|
|
৬০২.৫৮
|
|
৭
|
|
মিজোরাম
|
|
১৩৪.৫৮
|
|
৯৪২.০৮
|
|
৮
|
|
নাগাল্যান্ড
|
|
৩৭৭.৫০
|
|
২৬৪২.৫০
|
|
৯
|
|
পাঞ্জাব
|
|
৬৮৯.৫০
|
|
৪৮২৬.৫০
|
|
১০
|
|
রাজস্থান
|
|
৪০৫.১৭
|
|
২৮৩৬.১৭
|
|
১১
|
|
সিকিম
|
|
৩৬.৬৭
|
|
২৫৬.৬৭
|
|
১২
|
|
ত্রিপুরা
|
|
৩৬৮.৫৮
|
|
২৫৮০.০৮
|
|
১৩
|
|
উত্তরাখণ্ড
|
|
৫৯৪.৭৫
|
|
৪১৬৩.২৫
|
|
১৪
|
|
পশ্চিমবঙ্গ
|
|
১১৩২.২৫
|
|
৭৯২৫.৭৫
PG/SKD/DM
(Visitor Counter : 103
স্বাস্থ্যওপরিবারকল্যাণমন্ত্রক
আগামীকাল জাতীয় টিকাকরণ দিবসে, সব রাজ্য/ কেন্দ্রশাসিত অঞ্চলে ১২-১৪ বছর বয়সীদের কোভিড-১৯ টিকাকরণ শুরু হচ্ছে
১২-১৪ বছর বয়সীরা সরকারি কোভিড টিকাকরণ কেন্দ্রে বিনামূল্যে কোভিডের টিকা পাবেন
কেবলমাত্র ১২ বছরের বেশি বয়সীরাই যাতে এই টিকা পান রাজ্য/ কেন্দ্রশাসিত অঞ্চলগুলিকে তা সুনিশ্চিত করতে হবে
পর্যাপ্ত সংখ্যক টিকা মজুত রয়েছে; ষাটোর্ধ্বরাও যাতে টিকা পান সেজন্য সক্রিয়ভাবে উদ্যোগ নিতে হবে
নতুন দিল্লি, ১৫ মার্চ, ২০২২
আগামীকাল  জাতীয় টিকাকরণ দিবসে সব সরকারি টিকাকেন্দ্রে ১২-১৪ বছর বয়সীদের বিনামূল্যে কোভিড-১৯ টিকাকরণ শুরু হবে। এদের সবাইকে হায়দ্রাবাদের বায়োলজিক্যাল ই. লিমিটেডের তৈরি কোভিড-১৯ টিকা দেওয়া হবে। সরাসরি টিকাদান কেন্দ্রে গিয়ে অথবা অনলাইন রেজিস্ট্রেশনের মাধ্যমে  টিকার জন্য নাম নথিভুক্ত করা যাবে। সব রাজ্য ও কেন্দ্রশাসিত অঞ্চলের সঙ্গে ভিডিও কনফারেন্সিং-এর মাধ্যমে বৈঠকের পর কেন্দ্রীয় স্বাস্থ্য সচিব শ্রী রাজেশ ভূষণ আজ এই খবর জানিয়েছেন।
কেন্দ্রীয় সরকার ১২-১৩ এবং ১৩-১৪ বছর বয়সীদের  ১৬ই মার্চ, ২০২২ থেকে টিকা দেওয়ার যে সিদ্ধান্ত নিয়েছিল তা অনুসরণ করেই আজকের এই ঘোষণা। এছাড়া ষাটোর্ধ্ব ব্যক্তিরাও আগামীকাল থেকে টিকার সতর্কতামূলক ডোজ নিতে পারবেন। এজন্য কোমর্বিডিটি বা জটিল রোগে ভোগার যে শর্ত আগে ছিল, তা প্রত্যাহার করে নেওয়া হয়েছে। দ্বিতীয় ডোজের টিকা নেওয়ার ৯ মাস  পরে সতর্কতামূলক ডোজ নেওয়া যাবে। আগের দুটি ডোজে যে টিকা দেওয়া হয়েছিল, সতর্কতামূলক ডোজেও তাই দেওয়া হবে। এসংক্রান্ত বিশদ নির্দেশিকা কেন্দ্র ও রাজ্যশাসিত অঞ্চলগুলিতে পাঠিয়ে দেওয়া হয়েছে।
১২ বছরের বেশি বয়সীরাই যাতে এই দফায় টিকা পায় তা সুনিশ্চিত করতে রাজ্যগুলিকে বলা হয়েছে। ১২ বছরের কম বয়সী কেউ নাম নথিভুক্ত করলেও তাকে টিকা দেওয়া হবে না। ১২-১৪ বছর বয়সীদের টিকার ক্ষেত্রে কোনো মিশ্রণ বা ককটেল থেরাপি চলবে না। এব্যাপারে টিকাদানকারি দলগুলিকে বিশেষ প্রশিক্ষণ দেওয়া দরকার। ১২-১৪ বছর বয়সীদের টিকাদানের জন্য আলাদা টিকাকরণ কেন্দ্র এবং আলাদা সময় নির্দিষ্ট করতে রাজ্যগুলিকে পরামর্শ দেওয়া হয়েছে।
১২-১৪ বছর বয়সীরা  সরকারি টিকাদান কেন্দ্রে করবিভ্যাক্স টিকা পাবে। দুটি ডোজের মধ্যে ২৮ দিনের ব্যবধান থাকবে। ১৪-১৮ বছর বয়সীরা সরকারি এবং বেসরকারি টিকাদান কেন্দ্র থেকে কোভ্যাক্সিন পাবে।
রাজ্য/ কেন্দ্রশাসিত অঞ্চলগুলিকে জানানো হয়েছে যে, বর্তমানে কোউইন প্ল্যাটফর্মে জন্ম সালের ভিত্তিতে টিকাগ্রহণকারীর বয়স নির্ধারণের ব্যবস্থা করা হচ্ছে। কিন্তু টিকাগ্রহণকারীর বয়স যাচাইয়ের দায়িত্ব  আপাতত কয়েকদিন টিকাদানকারীকেই নিতে হবে, কারণ কো-উইন পোর্টালে জন্ম তারিখ নথিভুক্ত করার ব্যবস্থা এখনও সম্পূর্ণ হয়নি। একবার এই প্রক্রিয়া সম্পন্ন হলে কো-উইন পোর্টাল নিজে থেকেই বয়স যাচাই করতে পারবে। যারা নির্দিষ্ট বয়সসীমায় পৌঁছয়নি তাদের নাম নথিভুক্তই করা যাবে না।
দেখা গেছে, যাদের আক্রান্ত হওয়ার ঝুঁকি বেশি, তাঁদের টিকাকরণের হার বেশ মন্থর। সেইজন্য ষাটোর্ধ্ব ব্যক্তিরা যাতে কোভিড টিকার দুটি ডোজই নেন, তা সুনিশ্চিত করতে রাজ্যগুলিকে বিশেষ উদ্যোগ নিতে বলা হয়েছে। এই কাজ কেমন চলছে তা দেখতে জেলা ও মহকুমা স্তরে নিয়মিত পর্যালোচনা বৈঠক করা দরকার।
সেই সঙ্গে কোভিড টিকার অপচয় যাতে না হয়, রাজ্যগুলিকে তা সুনিশ্চিত করতে বলা হয়েছে। আগেকার নির্দেশিকা অনুযায়ী টিকার যেসব ডোজের মেয়াদ ফুরিয়ে আসছে রাজ্যগুলি সেইসব ডোজ বদলে নিতে পারে। অপচয় রুখতে এক জেলার সঙ্গে অন্য জেলার টিকা বদলাবদলির স্বাধীনতাও রাজ্যগুলিকে দেওয়া হয়েছে।
আজকের ভার্চুয়াল বৈঠকে স্বাস্থ্য সচিব এবং জাতীয় স্বাস্থ্য মিশনের অধিকর্তাদের সঙ্গে কেন্দ্রীয় স্বাস্থ্য মন্ত্রকের অতিরিক্ত সচিব ডাঃ মনোহর আগ্নানি ও অন্য পদস্থ আধিকারিকরা এবং রাজ্য ও কেন্দ্রশাসিত অঞ্চলগুলির আধিকারিকরা উপস্থিত ছিলেন।
CG/SD/SKD/
(
নির্বাচনকমিশন
আন্দামান ও নিকোবর দ্বীপপুঞ্জে ১১ই এপ্রিল ভোটগ্রহণ
নয়াদিল্লি, ৮ এপ্রিল, ২০১৯
আন্দামান ও নিকোবর দ্বীপপুঞ্জে ১১ই এপ্রিল একমাত্র লোকসভা কেন্দ্রের জন্য ভোটগ্রহণ করা হবে। ৩১৭৮৭৮ জন ভোটদাতা তাঁদের ভোটাধিকার প্রয়োগ করবেন। এঁদের মধ্যে ১৬৮৭০১ জন পুরুষ, ১৪৯১৬৮ জন মহিলা এবং তৃতীয় লিঙ্গের ন’জন ভোটদাতা। ভোটদাতাদের মধ্যে স্ট্রেইট দ্বীপপুঞ্জের ৪১ জন গ্রেট নিকোবরিজ উপজাতিভুক্ত। হাট বে-র ৬৫ জন ওঙ্গি উপজাতির এবং ক্যাম্পবেল বে এলাকার প্রায় ১০০ জন শম্পেন উপজাতির ভোটদাতা রয়েছেন।
এই লোকসভা কেন্দ্রে একজন মহিলা সহ ১৫ জন প্রার্থী রয়েছেন, যাঁদের মধ্যে ন’জন নির্দল। সুষ্ঠু নির্বাচনের লক্ষ্যে ৪০৬টি ভোটগ্রহণ কেন্দ্র খোলা হয়েছে।
আন্দামান এবং নিকোবর দ্বীপপুঞ্জের লোকসভা কেন্দ্রের ভোটগ্রহণের জন্য বিজ্ঞপ্তি জারি করা হয়েছিল ১৮ই মার্চ। মনোনয়নপত্র জমা দেওয়ার শেষ দিন ছিল ২৫শে মার্চ। পরেরদিন, অর্থাৎ ২৬শে মার্চ সেগুলি পরীক্ষা করে দেখা হয়। মনোনয়নপত্র প্রত্যাহারের শেষ দিন ছিল ২৮শে মার্চ।
CG/CB/DM
(Visitor Counter : 72
প্রধানমন্ত্রীরদপ্তর
কাতারের আমিরের সঙ্গে প্রধানমন্ত্রীর টেলিফোনে বার্তালাপ
নতুনদিল্লি, ২৬ মার্চ, ২০২০
প্রধানমন্ত্রী শ্রী নরেন্দ্র মোদী আজ টেলিফোনে কাতারের আমির শেখ তামিম বিন হামাদ আল থানির সঙ্গে কথা বলেছেন।
কোভিড- ১৯ সংক্রমনের জেরে বিশ্বজুড়ে যে পরিস্থিতি তৈরি হয়েছে এবং তার সামাজিক ও অর্থনৈতিক প্রভাবের বিষয়ে উভয় নেতাই আলোচনা করেন। এই সংক্রমণ প্রতিরোধে উভয় দেশে কি পদক্ষেপ গ্রহণ করেছে সে বিষয়েও আলোচনা হয় ।সম্প্রতি সার্কভুক্ত দেশ গুলির মধ্যে আঞ্চলিক স্তরে উদ্যোগ গ্রহণ এবং গতকাল জি-টুয়েন্টি নেতাদের মধ্যে ভার্চুয়াল সম্মেলনের মাধ্যমে আলোচনার বিষয়ে আমির কে জানান প্রধানমন্ত্রী ।কোভিড প্রভাবিত সমস্ত দেশ এই রোগ নিয়ন্ত্রণে আনতে যে প্রয়াস এবং পদক্ষেপ গ্রহণ করেছে তা থেকে খুব শীঘ্রই সুফল মিলবে বলেও আশা প্রকাশ করেন উভয় নেতা ।তারা আন্তর্জাতিক সংহতি এবং তথ্য আদান প্রদানের ওপর গুরুত্ব আরোপ করেন।
বর্তমান পরিস্থিতিতে কাতারে যেসকল ভারতীয় বসবাস করছেন এবং কর্মরত রয়েছেন তাদের কল্যাণে বিশেষ নজর দেওয়ার জন্য শেখ তামিম বিন হামাদ আল থানিকে ধন্যবাদ জানান প্রধানমন্ত্রী। কাতারে বসবাসকারী সকল ভারতীয় সুরক্ষিত রয়েছেন বলে প্রধানমন্ত্রীকে আশ্বস্ত করেন আমির ।
এই উদ্বেগজনক পরিস্থিতিতে প্রধানমন্ত্রী এবং আমির নিয়মিত যোগাযোগ রক্ষা এবং আলোচনা চালিয়ে যাওয়ার জন্য রাজি হয়েছেন।
CG/SS
(Visitor Counter : 66
রেলমন্ত্রক
সাঁতরাগাছি স্টেশনে বর্তমান ফুট ওভার ব্রিজের নতুন সিঁড়ি উদ্বোধন
কলকাতা, ১০ ডিসেম্বর, ২০১৮
সাঁতরাগাছি স্টেশনে যাত্রীদের স্বার্থে বর্তমান ফুট ওভার ব্রিজের নতুন সিঁড়ি উদ্বোধন হয়েছে। প্রবীণ রেলযাত্রী শ্রী মণীন্দ্র সরকার আজ এক অনুষ্ঠানে নতুন এই সিঁড়ি পথের উদ্বোধন করেন। সাঁতরাগাছি স্টেশনে ফুট ওভার ব্রিজের অতিরিক্ত যাত্রী চাপ সামাল দিতে যুদ্ধকালীন ভিত্তিতে নতুন এই সিঁড়ি পথটি নির্মাণ করা হয়েছে। দক্ষিণ-পূর্ব রেলের জেনারেল ম্যানেজার শ্রী পি এস মিশ্র নতুন এই সিঁড়ি পথ নির্মাণের নির্দেশ দেন। রেকর্ড এক মাসের সময়ে এই সিঁড়ি পথ নির্মাণের কাজ শেষ হয়েছে। যাত্রীরা নতুন এই সিঁড়ি পথ দিয়ে কোণা এক্সপ্রেসওয়ের দিকে নামতে পারবেন। কলকাতার দিক থেকে আসা-যাওয়ার সময়ে অধিকাংশ যাত্রী এই সিঁড়ি পথ ব্যবহার করে থাকেন। এর আগে বর্তমান ফুট ওভার ব্রিজটিতে একই দিকে যাত্রীরা নামা-ওঠা করতেন। নতুন এই সিঁড়ি পথ তৈরি হওয়ার ফলে যাত্রীরা এখন অন্যদিকে নামার সুযোগ পাবেন। এর দরুণ জনবহুল সাঁতরাগাছি স্টেশনে অতিরিক্ত যাত্রী ভিড় সামাল দেওয়া সম্ভব হবে।
নতুন আরও একটি ফুট ওভার ব্রিজ নির্মাণের কাজ পুরোদমে চলছে। আগামী জানুয়ারি মাসের শেষের দিকে এটি চালু হয়ে যাবে বলে আশা করা হচ্ছে।
যুবওক্রীড়াবিষয়কমন্ত্রক
২০২০-র অলিম্পিকের জন্য বিস্তারিত পরিকল্পনা
নয়াদিল্লি, ২৪ জুন, ২০১৯
২০২০-র টোকিও অলিম্পিকে সর্বোচ্চ অংশগ্রহণের সুযোগ করে দিতে সরকার ন্যাশনাল স্পোর্টস ফেডারেশনের মাধ্যমে খেলোয়াড়দের সহযোগিতা করছে। ফেডারেশন খেলোয়াড়দের জন্য প্রশিক্ষণ, আন্তর্জাতিক স্তরে প্রতিযোগিতার পরিবেশকে পরিচিত করার মতো বিভিন্ন কর্মসূচি হাতে নিয়েছে। যে সমস্ত খেলোয়াড়দের অলিম্পিক্সে পদক জয়ের সম্ভাবনা আছে, তাঁদের টিওপিএস কর্মসূচির আওতায় প্রশিক্ষণ এবং অন্যান্য সুযোগ-সুবিধার ব্যবস্থা করা হয়েছে। খেলোয়াড়দের হাত খরচ সহ অন্যান্য খরচের জন্য মাসে ৫০ হাজার টাকা করে দেওয়ার সিদ্ধান্ত নেওয়া হয়েছে।
ক্রীড়া ও যুবকল্যাণ মন্ত্রকের স্বাধীন দায়িত্বপ্রাপ্ত মন্ত্রী শ্রী কিরেন রিজিজু রাজ্যসভায় আজ এক লিখিত প্রশ্নের জবাবে এ কথা জানান।
CG/CB/DM
(Visitor Counter : 69
সংস্কৃতিমন্ত্রক
সাহিত্য অ্যাকাডেমির কলকাতার পূর্বাঞ্চলীয় আঞ্চলিক কেন্দ্রে বিভিন্ন ভাষায় কবিতা পাঠের আসর
কলকাতা, ০৬ নভেম্বর, ২০১৯
সাহিত্য অ্যাকাডেমির কলকাতার পূর্বাঞ্চলীয় আঞ্চলিক কেন্দ্রে গতকাল ৫ই নভেম্বর বিভিন্ন ভাষায় কবিতা পাঠের একটি অনুষ্ঠানের আয়োজন করা হয়। বাংলায় শ্রী সুধীর দত্ত, ইংরাজীতে শ্রী গোপাল লাহিড়ী, হিন্দিতে শ্রী প্রিয়ঙ্কর পালিওয়াল, ওড়িয়ায় শ্রীমতি অনিতা আচার্য ও সাঁওতালি ভাষায় শ্রী টি সি বাস্কে কবিতা পাঠ করেন।
অনুষ্ঠানের শুরুতে সাহিত্য অ্যাকাডেমির পূর্বাঞ্চলীয় সচিব ডঃ দেবেন্দ্র কুমার দেবেশ সকলকে স্বাগত জানান। তিনি পূর্বাঞ্চল সহ অ্যাকাডেমির বিভিন্ন এলাকার কাজের ধারার বিষয়ে অবগত করেন। অ্যাকাডেমির বাংলা উপদেষ্টা পর্ষদের আহ্বায়ক ডঃ সুবোধ সরকার সাহিত্য অ্যাকাডেমি আয়োজিত বিভিন্ন ভাষার ওপর অনুষ্ঠানের গুরুত্ব সম্পর্কে বলেন।
শ্রী সুধীর দত্ত তাঁর ‘মহাবিষ্ণু’, ‘বদ্রিবিশাল’, ‘সূর্য ঘড়ির নিচ’ সহ বেশ কয়েকটি কবিতা পাঠ করেন। ইংরাজীতে শ্রী গোপাল লাহিড়ী তাঁর ছটি কবিতা পাঠ করেন। এগুলি হল, ‘দ্যাট ফেইথফুল ডে’, ‘মারটিয়ার্স ওয়াল’, ‘মাদার্স হিসট্রি’, ‘গডস রুম’, ‘ওয়ার্ল্ড অফ দ্য ওয়ার্ডস’ ও ‘হাইকু’। হিন্দিতে শ্রী প্রিয়ঙ্কর পালিওয়াল ‘জিসকো তুম স্বপ্না কহতি হো অউর ম্যা ভবিষ্য’, ‘আতপাতা ছন্দ’, ‘কাটা ই কলকাত্তা’, ‘চাহানা’ ও ‘জল ১ জল ২’- তাঁর এই কবিতাগুলি পড়ে শোনান। শ্রীমতি অনিতা আচার্য ওড়িয়া ভাষায় ‘ভিন্ন প্রেম’, ‘বোধ টোকাতিয়া’ ও ‘সময়’- কবিতাগুলি পাঠ করেন। তিনি এই কবিতাগুলির বাংলা অনুবাদও পড়ে শোনান। সাঁওতালি ভাষায় শ্রী টি সি বাস্কে ‘ইনদুং কুশিয়া’ , ‘জিয়ার গেমেনাহা’ , ‘বার্থা দুলার’ সহ বেশ কয়েকটি কবিতা বঙ্গানুবাদ সহ পাঠ করেন।
CG/CB/NS
(Visitor Counter : 13
স্বাস্থ্যওপরিবারকল্যাণমন্ত্রক
টিকা উৎসবের প্রথম দিন প্রায় ৩০ লক্ষ টিকার ডোজ, দেশে মোট টিকাকরণ ১০ কোটি ৪৫ লক্ষেরও বেশি ভারতে দৈনিক গড় টিকাকরণ ৪০ লক্ষের সীমা ছাড়িয়েছে, যা বিশ্বে সর্বাধিক
দৈনিক আক্রান্তের ৮১ শতাংশই ১০টি রাজ্যের
৫টি রাজ্যে সুস্পষ্টভাবে আক্রান্তের হার ৭০.১৬ শতাংশ
নয়াদিল্লি, ১২ এপ্রিল, ২০২১
দেশব্যাপী টিকা উৎসবের আজ দ্বিতীয় দিন। অন্যদিকে, মোট টিকাকরণ ১০ কোটি ৪৫ লক্ষ ছাড়িয়েছে। আজ সকাল ৭টা পর্যন্ত প্রাথমিক তথ্য অনুযায়ী, দেশে ১০ কোটি ৪৫ লক্ষ ২৮ হাজার ৫৬৫টি টিকার ডোজ দেওয়া হয়েছে। এর মধ্যে ৯০ লক্ষ ১৩ হাজার ২৮৯ জন স্বাস্থ্য কর্মী প্রথম ডোজ, ৫৫ লক্ষ ২৪ হাজার ৩৪৪ জন কর্মী দ্বিতীয় ডোজ পেয়েছেন। করোনার বিরুদ্ধে লড়াইয়ে অগ্রভাগে থাকা ৯৯ লক্ষ ৯৬ হাজার ৮৭৯ জন কর্মী প্রথম ডোজ এবং ৪৭ লক্ষ ৯৫ হাজার ৭৫৬ জন কর্মী দ্বিতীয় ডোজ পেয়েছেন। একইভাবে, ৬০ বছরের বেশি বয়সী ৪ কোটি ৫ লক্ষ ৩০ হাজার ৩২১ জন প্রথম ডোজ এবং ১৯ লক্ষ ৪২ হাজার ৭০৫ জন দ্বিতীয় ডোজ পেয়েছেন। এছাড়াও, ৪৫-৬০ বছর বয়সী ৩ কোটি ২০ লক্ষ ৪৬ হাজার ৯১১ জন সুফলভোগী প্রথম ডোজ এবং ৬ লক্ষ ৭৮ হাজার ৩৬০ জন সুফলভোগী দ্বিতীয় ডোজ পেয়েছেন।
দেশে এখনও পর্যন্ত মোট টিকাকরণের ৬০.১৩ শতাংশই ৮টি রাজ্যে হয়েছে। টিকা উৎসবের প্রথম দিন রবিবার প্রায় ৩০ লক্ষ টিকার ডোজ দেওয়া হয়েছে। রবিবার হওয়া সত্ত্বেও গতকাল ৬৩ হাজার ৮০০টি কেন্দ্রে সুফলভোগীদের টিকাকরণ হয়েছে। অবশ্য, দেশব্যাপী টিকাকরণ অভিযানের ৮৬তম দিনে  ২৯ লক্ষ ৩৩ হাজার ৪১৮টি টিকার ডোজ দেওয়া হয়েছে। এর মধ্যে ২৭ লক্ষ ১ হাজার ৪৩৯ জন সুফলভোগী প্রথম ডোজ এবং ২ লক্ষ ৩১ হাজার ৯৭৯ জন সুফলভোগী দ্বিতীয় ডোজ পেয়েছেন।
সারা বিশ্বে দৈনিক-ভিত্তিতে গড়ে টিকাকরণের দিক থেকে ভারত সর্বোচ্চ স্থানে রয়েছে। দেশে দৈনিক গড়ে টিকাকরণের হার ৪০ লক্ষ ৫৫ হাজার ৫৫। এদিকে দেশে নতুন করে আক্রান্তের সংখ্যা ক্রমশ বাড়ছে। গত ২৪ ঘণ্টায় আক্রান্ত হয়েছেন ১ লক্ষ ৬৮ হাজার ৯১২ জন। মহারাষ্ট্র, উত্তর প্রদেশ, দিল্লি, ছত্তিশগড়, কর্ণাটক, কেরল, তামিলনাডু মধ্যপ্রদেশ, গুজরাট ও রাজস্থান সহ ১০টি রাজ্যে দৈনিক কোভিড আক্রান্তের সংখ্যা ক্রমবর্ধমান। এই ১০টি রাজ্যে দৈনিক আক্রান্তের হার প্রায় ৮৩.০২ শতাংশ। কেবল মহারাষ্ট্রেই আক্রান্ত হয়েছেন ৬৩ হাজার ৯২৪ জন। অন্যদিকে, উত্তর প্রদেশে আক্রান্তের সংখ্যা ১৫ হাজার ২৭৬। দিল্লিতে আরও ১০ হাজার ৭৭৪ জন আক্রান্ত হয়েছেন বলে খবর। ১৬টি রাজ্যে দৈনিক-ভিত্তিতে কোভিড আক্রান্তের সংখ্যা ক্রমাগত বাড়ছে।
ভারতে সুস্পষ্টভাবে মোট করোনায় আক্রান্তের সংখ্যা ১২ লক্ষ ১ হাজার ৯, যা মোট আক্রান্তের ৮.৮৮ শতাংশ। অবশ্য, গত ২৪ ঘণ্টায় আক্রান্তের সংখ্যা ৯২ হাজার ৯২২টি কমেছে। দেশে সুস্পষ্টভাবে করোনায় আক্রান্তের ৭০.১৬ শতাংশই ৫টি রাজ্য থেকে। এর মধ্যে মহারাষ্ট্রেই আক্রান্তের হার ৪৭.২২ শতাংশ।
দেশে আজ সুস্থতার সংখ্যা দাঁড়িয়েছে ১ কোটি ২১ লক্ষ ৫৬ হাজার ৫২৯। জাতীয় স্তরে সুস্থতার হার ৮৯.৮৬ শতাংশ। গত ২৪ ঘণ্টায় সুস্থ হয়েছেন ৭৫ হাজার ৮৬ জন।
নতুন করে আক্রান্তের সংখ্যা বৃদ্ধির পাশাপাশি, করোনায় মৃত্যুর সংখ্যাও বাড়ছে। গত ২৪ ঘণ্টায় মারণ এই ভাইরাসে ৯০৪ জনের মৃত্যু হয়েছে। এর মধ্যে ১০টি রাজ্যে মৃত্যু হার ৮৯.১৬ শতাংশ। মহারাষ্ট্রে সর্বাধিক ৩৪৯ জনের মৃত্যু হয়েছে। ছত্তিশগড়ে একদিনেই মারা গেছেন ১২২ জন।
দেশে গত ২৪ ঘণ্টায় ৯টি রাজ্য/কেন্দ্রশাসিত অঞ্চলে কোভিডে মৃত্যুর খবর নেই। এই রাজ্য/কেন্দ্রশাসিত অঞ্চলগুলির মধ্যে রয়েছে – ওডিশা, হিমাচল প্রদেশ, লাদাখ, দমন ও দিউ, মেঘালয়, সিকিম, লাক্ষাদ্বীপ, আন্দামান ও নিকোবর দ্বীপপুঞ্জ, অরুণাচল প্রদেশ প্রভৃতি।
CG/BD/SB
(
প্রতিরক্ষামন্ত্রক
ভাইস অ্যাডমিরাল এমএ হাম্পিহোলি নৌ-বাহিনীর অপারেশনস্ - এর নতুন মহানির্দেশক
নয়াদিল্লি, ২৭ মার্চ, ২০১৯
ভাইস অ্যাডমিরাল এমএ হাম্পিহোলি আজ ২৭শে মার্চ নৌ-বাহিনীর অপারেশনস্ - এর মহানির্দেশকের দায়িত্ব গ্রহণ করলেন। ন্যাশনাল ডিফেন্স অ্যাকাডেমি থেকে স্নাতক হওয়ার পর নৌ-বাহিনীতে ১৯৮৫ সালের পয়লা জুলাই তিনি যোগদান করেন।
শ্রী হাম্পিহোলি ডুবো জাহাজ বিধ্বংসী যুদ্ধে পারদর্শী তিনি মাঝ সমুদ্র এবং সৈকতে গুরুত্বপূর্ণ দায়িত্ব পালন করেছেন। নৌ-বাহিনীর বিভিন্ন জাহাজে সফলভাবে দায়িত্ব পালন ছাড়াও তিনি মরিশাসের উপকূল রক্ষী বাহিনীর হয়ে দু’বছর কাজ করেছেন। এছাড়া, নৌ-বাহিনীর সদর দপ্তরে ডাইরেক্টরেট অফ পার্সোনালের যুগ্ম অধিকর্তার দায়িত্বও পালন করেছেন। তিনি নৌ-বাহিনীর পূর্বাঞ্চলের প্রধানও ছিলেন। পাশাপাশি, নৌ-বাহিনীর বিভিন্ন গুরুত্বপূর্ণ দায়িত্বও তিনি সামলেছেন।
CG/CB/SB
(Visitor Counter : 85
প্রধানমন্ত্রীরদপ্তর
অনলাইনে আন্তর্জাতিক টিকা সম্মেলন, ২০২০-তে বক্তব্য রাখলেন প্রধানমন্ত্রী
ভারত সঙ্কটের এই সময়ে সারা বিশ্বের সঙ্গে রয়েছে : প্রধানমন্ত্রী
আন্তর্জাতিক টিকা জোট – গাভি-তে ভারতের ১ কোটি ৫০ লক্ষ মার্কিন ডলারের অনুদান দেওয়ার অঙ্গীকার
নয়াদিল্লি, ৪ জুন, ২০২০
ভারত আজ আন্তর্জাতিক টিকা জোট – গাভি-তে ১ কোটি ৫০ লক্ষ মার্কিন ডলার অনুদান দেওয়ার অঙ্গীকার করেছে।
প্রধানমন্ত্রী শ্রী নরেন্দ্র মোদী অনলাইনে এই আন্তর্জাতিক টিকা সম্মেলনে ভাষণ দেন। বৃটেনের প্রধানমন্ত্রী মিঃ বরিস জনসন এই সম্মেলনের উদ্যোক্তা ছিলেন। বিভিন্ন বাণিজ্য সংস্থার কর্ণধার, রাষ্ট্রসঙ্ঘের বিভিন্ন সংস্থা ও সুশীল সমাজের প্রতিনিধি, বিভিন্ন দেশের মন্ত্রী, রাষ্ট্রপ্রধান এবং সরকার প্রধানরা এই সম্মেলনে যোগ দেন।
প্রধানমন্ত্রী তাঁর ভাষণে জানান, সঙ্কটের এই সময়ে ভারত সারা বিশ্বের সঙ্গে সহমর্মিতা পোষণ করছে।
শ্রী মোদী বলেন, ‘সারা বিশ্ব আসলে একটিমাত্র পরিবার’౼ ভারতীয় সভ্যতা সেই শিক্ষাই দেয়। মহামারীর এই সময়ে এই শিক্ষায় উদ্বুদ্ধ হয়ে আমরা এগিয়ে চলেছি। তিনি বলেন, ভারত তার সংগ্রহে থাকা ওষুধ ১২০টি দেশের সঙ্গে ভাগ করে নিয়েছে। নিজের দেশের জনসাধারণকে রক্ষা করে প্রতিবেশী রাষ্ট্রগুলির সঙ্গে একটি অভিন্ন কৌশল তৈরি করেছে যার মাধ্যমে সঙ্কট থেকে বেরিয়ে আসার উদ্যোগ নেওয়া হয়েছে।
প্রধানমন্ত্রী বলেন, কোভিড-১৯ মহামারী আন্তর্জাতিক সহযোগিতার সীমাবদ্ধতাকে প্রকাশ করেছে। সাম্প্রতিক ইতিহাসে প্রথমবারের মতো মানবজাতি এক অভিন্ন শত্রুর মোকাবিলা করছে।
গাভি-র প্রসঙ্গে উল্লেখ করে তিনি বলেন এটি শুধুমাত্র একটি আন্তর্জাতিক জোটই নয়, আন্তর্জাতিক সহযোগিতার এক নিদর্শন౼ যার মাধ্যমে আমরা একে অন্যকে সাহায্য করছি।
তিনি বলেন, ভারতের বিপুল জনসংখ্যা এবং সীমিত স্বাস্থ্য পরিষেবায় টিকাকরণের গুরুত্ব আমরা উপলব্ধি করতে পারি।
প্রধানমন্ত্রী বলেন, তাঁর সরকারের প্রথম পদক্ষেপগুলির মধ্যে অন্যতম হল ‘মিশন ইন্দ্রধনুষ’। এই কর্মসূচির মাধ্যমে দেশের শিশু ও গর্ভবতী মহিলাদের টিকাকরণ নিশ্চিত করা হয়েছে। দেশের প্রত্যন্ত অঞ্চলেও এই কর্মসূচি পালন করা হচ্ছে।
শ্রী মোদী বলেন, রোগ প্রতিরোধ ক্ষমতা বাড়ানোর জন্য ভারত জাতীয় টিকাকরণ ণ কর্মসূচিতে আরও ছয়টি টিকাা করেছে।
প্রধানমন্ত্রী বিস্তারিতভাবে জানান, ভারত টিকা সরবরাহের পুরো প্রক্রিয়াটি ডিজিটাল মাধ্যমে করে থাকে এবং এর সরবরাহ শৃঙ্খল পর্যবেক্ষণের জন্য একটি বৈদ্যুতিন টিকাকরণ নজরদারি ব্যবস্থা গড়ে তুলেছে।
এই উদ্ভাবনগুলির মাধ্যমে নিরাপদ এবং প্রয়োজনীয় টিকা সঠিক সময়ে, সঠিক পরিমাণে সকলে যেন পান, তা নিশ্চিত করা হয়েছে।
প্রধানমন্ত্রী বলেন, বিশ্বে টিকা উৎপাদনকারী দেশগুলির মধ্যে ভারত প্রথম সারিতে রয়েছে। সারা বিশ্বের ৬০ শতাংশ শিশুর টিকাকরণের কাজে ভারতের অবদান রয়েছে।
শ্রী মোদী বলেন, গাভি-র কাজের স্বীকৃতি ভারত সমসময়ই দিয়ে থাকে, যে কারণে এই সংস্থায় ভারত নিয়মিত অনুদান সহ নানাভাবে সাহায্য করে থাকে ।
তিনি বলেন, ভারত গাভি-কে শুধু আর্থিকভাবেই সাহায্য করে না, বিশ্ব জুড়ে টিকার দাম কমানোর ক্ষেত্রেও ভারতের ভূমিকা গুরুত্বপূর্ণ পালন। যার ফলে গত পাঁচ বছরে গাভি ২৫ কোটি মার্কিন ডলার সাশ্রয় করেছে।
প্রধানমন্ত্রী উন্নতমানের ওষুধ এবং টিকা সস্তায় উৎপাদন করার ক্ষেত্রে সারা বিশ্বের সঙ্গে ভারতের সহমর্মিতার দিকটি তাঁর ভাষণে তুলে ধরেন। ভারতে টিকাকরণের বিস্তার এবং উল্লেখযোগ্য গবেষণার অভিজ্ঞতা এক্ষেত্রে সহায়ক হয়েছে বলে তিনি জানান।
আন্তর্জাতিক ক্ষেত্রে স্বাস্থ্য পরিষেবায় ভারত শুধু অনুদানই দিচ্ছে না, সারা বিশ্বের সঙ্গে তার অভিজ্ঞতাও ভাগ করে নিচ্ছে।
(CG/CB/DM